Maret Maripuu

pisi|Maret Maripuu 2021. aasta Arvamusfestivalil
pisi|Maret Maripuu Solarise keskuse Apollos Laine Randjärve raamatu "Euroopa. Väärtused. Euroopast eurooplasele" esitluselFoto: Ave Maria Mõistlik, 20. mai 2014
Maret Maripuu (sündinud 16. juulil 1974 Tallinnas) on Eesti poliitik ja riigiametnik."Kes? Mis? Kus?" 2008, lk 44 Ta on alates 1. juulist 2022 Sotsiaalkindlustusameti peadirektor.Sotsiaakindlustusametit asub juhtima Maret Maripuu. Riigikantselei tippjuhi konkusiveeb.

Ta on õppinud Tallinna 49. Keskkoolis ja Akadeemias Nord õigusteadust ja Tartu Ülikoolis terviseteadusi.

Maret Maripuu on töötanud aktsiaseltsis Eesti Statoil. Aastatel 2014–2022 oli ta Tööinspektsiooni peadirektor.

Poliitiline karjäär
Maripuu töötas 1994–1999 riigikogus liberaalide ja reformierakonna fraktsiooni nõunikuna ning ühtlasi Eesti Reformierakonna kantselei juhatajana.

1999–2011 oli Maripuu IX–XI Riigikogu liige.

Maripuu oli 2001–2005 Tallinna volikogu esimees ja 2006–2007 Riigikogu aseesimees.

Ta oli 2007–2009 Andrus Ansipi teise valitsuse sotsiaalminister. Pensionide kojukande ja sotsiaaltoetuste väljamaksmisega tekkinud probleemide tõttu esitas Maripuu lahkumisavalduse. Tema asemel sai sotsiaalministriks Hanno Pevkur."Kristen Michal. " "*" Eesti Päevaleht, 2. august 2012

16. oktoobril 2005 toimunud kohalike omavalitsuste valimistel kogus Maripuu Tallinnas 2767 häält. See oli kogu Eesti peale 5., Tallinnas 4. ja Reformierakonnas 3. tulemus."Kes? Mis? Kus?" 2006, lk 13

Maripuu kandideeris ka 2011. aasta Riigikogu valimistel. Ta kogus 1458 häält ning sai keskkonnaministri ametikohale asunud Keit Pentuse asendusliikme kohast loobunud Ülle Rajasalu asemel asendusliikmena XII Riigikogu liikmeks.Rajasalu loobus, Maret Maripuu pääseb riigikokku! Õhtuleht, 28. märts 2011.

Tunnustus
 2003 – Portugali Vabariigi Prints Dom Henrique ordeni suurohvitseririst

Isiklikku
Maripuu abiellus 2017. aasta juunis oma ammuse elukaaslase Igor Gräziniga. Nende ühine poeg Kaspar Gräzin on sündinud 2001. aasta mais. Kaspar Gräzini ristivanemad on Ivi Eenmaa, Jaanus Rahumägi ja Valdo Randpere.

Viited

Välislingid
Lühitutvustus Riigikogu lehel
Maret Maripuu saates "Kukul külas", 12. mai 2002, 1.osa, wma 2. osa
Sigrid Kõiv. Pensioniea tõus ja Haigekassa tulevik – uue aasta valupunktid. Postimees, 3. jaanuar 2009
Kadri Ibrus. Maret Maripuu: tunnistan, et olen ise ka süüdi, aga karistan kantslerit. EPL, 8. jaanuar 2009
Sigrid Kõiv. Üllatusmuna Maret Maripuu osutus ministrina seest tühjaks. Postimees, 8. jaanuar 2009
Raimo Poom. Maripuu vabastatakse ametist enne veebruari. EPL, 8. jaanuar 2009
 Raimo Poom. Maripuu tekitas kantsleri vallandamisega uue jama. EPL, 9. jaanuar 2009
Hanneli Rudi. Keskerakond alustas sotsiaalministri umbusaldamiseks allkirjade kogumist. Postimees 14. jaanuar 2009
Kai Kalamees. Ansip jäi edasi Maripuu kaitseingliks. Postimees, 15. jaanuar 2009
Küllike Rooväli. Hea laps Maret. Postimees, 17. jaanuar 2009
Tarmo Vahter. Atoneni idee tõi Maripuule häda kaela. Eesti Ekspress, 22. jaanuar 2009
Raimo Poom. Maripuu ülesanne: teatada kõik halvad uudised. Eesti Päevaleht, 23. jaanuar 2009
Rein Sikk. Portree: Maripuu saab Savisaare populaarsuse ja immuunsuse. EPL, 24. jaanuar 2009
Priit Pullerits. Klassivanem Maripuu mängimata jäänud vemp. Postimees, 24. jaanuar 2009

Kategooria:Eesti sotsiaalministrid
Kategooria:Eesti Reformierakonna poliitikud
Kategooria:IX Riigikogu liikmed
Kategooria:X Riigikogu liikmed
Kategooria:XI Riigikogu liikmed
Kategooria:XII Riigikogu liikmed
Kategooria:Sündinud 1974